CELEX: 62011CO0069
Language: sl
Date: 2011-12-09 00:00:00
Title: Sklep Sodišča (osmi senat) z dne 9. decembra 2011.#Connoisseur Belgium BVBA proti Belgische Staat.#Predlog za sprejetje predhodne odločbe: Rechtbank van eerste aanleg te Brugge - Belgija.#Člen 104(3), prvi pododstavek, Poslovnika - Šesta direktiva o DDV - Člen 11(A)(1)(a) - Davčna osnova - Izdatki, ki jih davčni zavezanec ne zaračuna.#Zadeva C-69/11.

Sklep Sodišča (osmi senat) z dne 9. decembra 2011 – Connoisseur Belgium proti Belgische Staat
      (Zadeva C-69/11)
      „Člen 104(3), prvi pododstavek, Poslovnika – Šesta direktiva o DDV – Člen 11(A)(1)(a) – Davčna osnova – Izdatki, ki jih davčni zavezanec ne zaračuna“
      Davčne določbe – Usklajevanje zakonodaje – Prometni davki – Skupni sistem davka na dodano vrednost – Davčna osnova – Opravljanje storitev – Plačilo, ki ga ponudnik dejansko prejme – Nezaračunani stroški, za katere v skladu s pogodbo obstaja možnost zaračunanja – Izključitev (Direktiva Sveta 77/388, člen 11(A)(1)(a)) (Glej točko 22 in izrek.)
      Predmet 
      
         
               Predlog za sprejetje predhodne odločbe – Rechtbank van eerste aanleg te Brugge – Razlaga člena 11(A)(1)(a) Šeste direktive
                  Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost:
                  enotna osnova za odmero (77/388/EGS) (UL, posebna izdaja v slovenščini, poglavje 9, zvezek 1, str. 23) in člena 73 Direktive
                  Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1) – Dajanje plovil za
                  rekreacijo v najem – Sporazum o delitvi stroškov med podjetjem, ki daje plovila v najem, in podjetjem, ki jih najema – Možnost
                  zaračunanja nekaterih stroškov podjetju, ki najema – Nezaračunanje – Nacionalna določba, ki zahteva plačilo DDV na nezaračunane
                  stroške. 
               
            Izrek 
      
         
                   
               
               
                  
               
               
                  	Člen 11(A)(1)(a) Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni
                     sistem davka na dodano vrednost: enotna osnova za odmero (77/388/EGS) je treba razlagati tako, da se v okoliščinah, kot so
                     v postopku v glavni stvari, davek na dodano vrednost ne dolguje za stroške in zneske, ki jih davčni zavezanec lahko sopogodbenici
                     zaračuna v skladu s pogodbo, a niso bili zaračunani.